yakhyo/uz-wiki huggingface dataset:
Fuzuliy xalqaro aeroporti

Fuzuliy xalqaro aeroporti () – Ozarbayjonning Fuzuliy shahridagi aeroport. Mamlakatning yettita xalqaro aeroportidan biridir. Aeroport qariyb 30 yil oldin tashlab ketilgan va avvalgi minalangan maydonlar bilan oʻralgan aerodromda qurilgan. Qurilishiga 75 million manat (44 million dollar) sarflangan.

Tarixi 
1980-yillarning oxirlarida Fuzuliy shahrida 17 000 ga yaqin aholi istiqomat qilgan. Birinchi Togʻli Qorabogʻ urushi paytida, 1993-yil 24-avgustda Ozarbayjon qurolli kuchlari Fuzuliydan chiqib ketishga majbur boʻladi. Shahar Artsax Respublikasi va Armaniston qurolli kuchlari qoʻliga tushishidan qisqa vaqt oldin arvoh shaharga aylantiriladi.
28 yildan keyin, 2020-yil 17-oktyabrda Ozarbayjon qurolli kuchlari tomonidan qayta qoʻlga kiritiladi. Buning ortidan Ozarbayjon hukumati shahar va uning atrofidagi hududlarni minalardan tozalash jarayonini boshlab yubordi.

2020-yil 26-noyabr kuni Ozarbayjon Transport, kommunikatsiyalar va yuqori texnologiyalar vazirligi Xalqaro fuqaro aviatsiyasi tashkiloti (ICAO) Fuqaro aviatsiyasi davlat maʼmuriyatining oltita aeroportni, jumladan, Fuzuliy shahridagi aerodromni oʻzining xalqaro aeroport kodlari katalogiga kiritish toʻgʻrisidagi murojaatini qabul qilgani haqida xabar berdi. 2021-yil yanvar oyida Ozarbayjon prezidenti Ilhom Aliyev Fuzuliy shahrida xalqaro aeroport qurish toʻgʻrisida farmon chiqardi. 14-yanvar kuni boʻlajak aeroportning poydevor qoʻyish marosimi boʻlib oʻtdi. Aeroport qurilishiga Turkiya kompaniyalari jalb etildi. Uchish-qoʻnish yoʻlagi qurib bitkazildi va 2021-yil 5-sentyabrda Azerbaijan Airlinesga tegishli Airbus A340-500 hamda Silk Way Airlinesga tegishli Boeing 747-400 yuk samolyoti qoʻnishi bilan foydalanishga topshirildi.

Xabar qilinishicha, aeroport aproni 60,000 m2 maydonni egallab, sakkiztagacha samolyot toʻxtashiga imkon beradi. Uchish-qoʻnish yoʻlagi uzunligi 3000 metr, kengligi esa 60 metrni tashkil qiladi. Aeroport terminali soatiga 200 nafar yoʻlovchiga xizmat koʻrsata oladi.

Aeroport 2021-yil 26-oktyabrda Ozarbayjon (Ilhom Aliyev) va Turkiya (Rajab Tayyip Erdoʻgʻon) prezidentlari tomonidan rasman ochildi.

Manbalar

Havolalar 

 Fuzuliy aeroporti videosi

Ozarbayjondagi binolar
Ozarbayjon aeroportlari
Fuzuliy tumani
Qasri Orifon

Qasri Orifon (ilgarigi nomi — Qasri Hinduvon) — Oʻzbekistonning qadimiy qishloqlaridan biri. Aholi punkti Buxoro viloyati Kogon tumanida joylashgan.

Qasri Hinduvon qishlogʻi XIV asrda naqshbandiya tariqatining asoschisi Bahouddin Naqshband sharafiga Qasri Orifon deb qayta nomlangan.

1920-yil sentabrda boʻlib oʻtgan Buxoro inqilobidan soʻng, shu yilning oktabrida, hozirgi Kogon tumani hududida BXSRning Bahouddin kenti tashkil etilgan va Qasri Orifon qishlogʻi shu kent hududi tarkibiga kirgan. Oʻzbekiston SSRda 1926-yil 29-sentabrda maʼmuriy-iqtisodiy rayonlashtirish amalga oshirilishi natijasida Bahouddin kenti oʻrnida markazi Yangi Buxoro qilib belgilangan Bahouddin tumani tuzilgan. Keyinchalik Bahouddin tumanining nomi Yangi Buxoroga, 1935-yilda esa Yangi Buxoro shahrining nomi Kogonga oʻzgartirilgani bois Kogon tumaniga oʻzgartirilagan.

1928-yil aprelda Qasri Orifonda Kogon Tumanidagi birinchi maktab qurilgan. Maktab zal va 3 ta sinf xonasidan iborat boʻlgan. Maktab binosi qurilishida Bahouddin Naqshband ziyoratgohida oʻtkazilgan guli surx saylida toʻplangan xayriya pulidan foydalanilgan. Maktab qurilishida Qasri Orifon qishlogʻida yashagan Odil Fozilov, Quli Bozor, Kenja Qurbonov, Roʻzi Adizov, Tosh Madadovlar faol ishtirok etishgan.

Ikkinchi Jahon urushi yillarida Qasri Orifon qishlogʻidagi hozirgi qishloq vrachlik punkti binosida 5-son bolalar uyi tashkil etilgan. Bu yerda 1941—1950-yillar davomida urush boʻlayotgan va boʻlib oʻtgan hududlardan koʻchiri keltirilgan yetim bolalar tarbiyalangan. Bolalar soni kamaygach, 1950-yilda uning tarbiyalanuvchilari Buxoro shahridagi bolalar uyiga koʻchirilgan.

1944-yilda Qasri Orifon qishlogʻida joylashgan bolalar uyida 10 oʻrinli davolash boʻlimi sifatida Kogon tumanining ilk markaziy shifoxonasi tashkil etilgan. Shifoxona tarkibida 13 ta feldsher, akusherlik punktlari, 1 ta sanitariya-epidemiologiya stansiyasi va bezgak kasalligiga qarshi «Tropik stansiyasi» boʻlgan.

1951-yilda Buxoro—Bahouddin Naqshband ziyoratgohi tor qayroq yoʻli oʻrniga asfalt yoʻl qurilgan.

1970-yilda Qasri Orifon qishlogʻida hozirga qadar faoliyat koʻrsatayotgan Kogon tumani Madaniyat va sport ishlari boʻlimi tashkil etilgan. Boʻlim tarkibida 2 ta markaziy madaniyat uyi, 2 ta xalq jamoalari (Goʻzal ashula va raqs jamoasi, Qasri Orifon folklor-etnografik jamoasi) va boshqa qishloqlarda bir nechta tomosha zallari mavjud.

SSSR qulab, Oʻzbekiston mustaqillikka erishgandan soʻng qishloqda Bahouddin Naqshband nomini abaydiylashtirish maqsadida koʻplab tadbirlar oʻtkazilib kelinmoqda.

Qishloqda Bahouddin Naqshband majmuasi, Mir Arab oliy madrasasi, 30 ta davlat himoyasidagi arxitektura yodgorliklari joylashgan.

Qasri Orifonda davlat himoyasiga olingan arxitektura yodgorliklari

Manbalar

Adabiyotlar 
 

Oʻzbekiston qishloqlari
Kogon tumani aholi punktlari
Oʻzbekiston moddiy va madaniy merosining koʻchmas mulk obyektlari milliy roʻyxati

Oʻzbekiston moddiy va madaniy meʼrosining koʻchmas mulk obyektlari milliy roʻyxati Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qaroriga muvofiq tasdiqlandi. Hukumat qarori bilan Moddiy madaniy merosning koʻchmas mulk obyektlari milliy roʻyxati tasdiqlandi.

Ushbu qaror Oʻzbekiston Respublikasi Prezidentining „Moddiy madaniy meros obyektlarini muhofaza qilish sohasini tubdan takomillashtirish chora-tadbirlari toʻgʻrisida“ 2018-yil 19-dekabrdagi PQ-4068-sonli qaroriga muvofiq qabul qilindi.

Qarorga muvofiq, respublika boʻyicha jami 8208 ta moddiy madaniy merosning koʻchmas mulk obyektlari mavjud boʻlib, shundan 4748 tasi arxeologiya yodgorliklari 2250 tasi arxitektura yodgorliklari, 678 tasi monumental sanʼat yodgorliklari, 532 tasi diqqatga sazovor joylardir. Ushbu qarorning 2-ilovasiga koʻra Vazirlar Mahkamasining 2014-yil 5-dekabrlagi 335-son qaroriga oʻzgartirishlar kiritildi.

Jumladan, 846-son qarorning 2-ilovasi 1-bandi quyidagi tahrirda bayon etildi: „Milliy roʻyxatga kiritilgan obyektlarga tarixiy, badiiy yoki oʻzga madaniy qimmatliligi tufayli garov va ipoteka qoʻllanishi mumkin emas, xususiy mulk hisoblangan moddiy madaniy merosning koʻchmas mulk obyektlari bundan mustasno“.

Roʻyxat boʻyicha kamchiliklar

Mavjud boʻlmagan va yoʻqotilgan obyektlar 
Roʻyxatga kiritilgan obyektlarning ayrimlari mavjud boʻlmaganligi, roʻyxatga kiritilishidan oldin yoki keyin buzilib yoʻq qilinganligi aniqlangan.

Koʻrsatilgan manzilda yoʻq obyektlar 
Roʻyxatga kiritilgan obyektlarning ayrimlari koʻrsatilgan manzilda yoʻqligi yoki manzili notoʻgʻri koʻrsatilganligi aniqlangan.

Notoʻgʻri nom bilan kiritilgan obyektlar

Kadastr hujjatlari boʻlmagan obyektlar 
Roʻyxatga kiritilgan obyektlarning ayrimlarining kadastr hujjatlari boʻlmaganligi aniqlangan.

Arxeologiya yodgorliklari

Arxitektura yodgorliklari

Monumental sanʼat yodgorliklari

Diqqatga sazovor joylar

Manbalar

Havolalar 

Oʻzbekiston madaniyati
Oʻzbekistondagi madaniy meros obyektlari
Lightyear

Lightyear () 2022-yilda katta ekranlarga chiqarilgan, Angus MacLane tomonidan suratga olingan, Oʻyinchoqlar tarixi franshizasi bosh qahramonlaridan biri boʻlgan Buzz Lightyear personajiga asoslangan, Pixar Animation Studios va Walt Disney Pictures mahsuloti boʻlgan hamda ilmiy fantastika va sarguzasht janrlaridagi Amerika kompyuter-animatsion filmidir. Filmda titul qahramonga Chris Evans, Keke Palmer, Dale Soules, Taika Waititi, Peter Sohn, Uzo Aduba, James Brolin, Mary McDonald-Lewis, Efren Ramirez va Isiah Whitlock Jr. ovoz bergan.

Lightyear filmi Walt Disney Studios Motion Pictures tomonidan 17-iyun 2022-yilda chiqarildi.

Ovoz berganlar 
 Chris Evans — Buzz Lightyear
 Keke Palmer — Izzy
 Dale Soules — Steel
 Taika Waititi — Morrison
 Peter Sohn — Sox
 Uzo Aduba — Hawthorn 
 James Brolin — Emperor Zurg
 Mary McDonald-Lewis — I.V.A.N.
 Efren Ramirez — Diaz
 Isiah Whitlock Jr. — Commander Burnside
 Bill Hader — Featheringhamstan

Treyler 
Filmning ilk tizeri 2021-yilning 27-oktyabrida chiqarildi.

Musiqasi 
Bastakor — Michael Giacchino.

Manbalar

Havolalar 

 

2022-yil filmlari
2022-yil 3D filmlari
2022-yil animatsion filmlari
AQSh filmlari
AQSh 3D filmlari
AQSh animatsion filmlari
Walt Disney Pictures filmlari
Pixar animatsion filmlari
Ingliz tilidagi filmlar
AQSh ilmiy fantastik filmlari
AQSh jangari filmlari
AQSh kompyuterli animatsion filmlari
AQSh sarguzasht filmlari
LGBT mavzuli filmlar
Spin-off filmlar
Markaziy Guliston

Markaziy Guliston —  Oʻzbekiston Respublikasi Xorazm viloyati Gurlan tumaniga qarashli shaharcha. 2009-yilda shaharcha maqomi berilgan.

Manbalar 

Gurlan tumani
Xorazm viloyatining shahar tipidagi aholi punktlari
Nukus yop

Nukus yop —  Oʻzbekiston Respublikasi Xorazm viloyati Gurlan tumaniga qarashli shaharcha. 2009-yilda shaharcha maqomi berilgan.

Manbalar 

Gurlan tumani
Xorazm viloyatining shahar tipidagi aholi punktlari
Doʻsimbiy

Doʻsimbiy —  Oʻzbekiston Respublikasi Xorazm viloyati Gurlan tumaniga qarashli shaharcha. 2009-yilda shaharcha maqomi berilgan.

Manbalar 

Gurlan tumani
Xorazm viloyatining shahar tipidagi aholi punktlari
Taxtakoʻpir (Gurlan tumani)

Taxtakoʻpir —  Oʻzbekiston Respublikasi Xorazm viloyati Gurlan tumaniga qarashli shaharcha. 2009-yilda shaharcha maqomi berilgan.

Manbalar 

Gurlan tumani
Xorazm viloyatining shahar tipidagi aholi punktlari
Yormish

Yormish —  Oʻzbekiston Respublikasi Xorazm viloyati Gurlan tumaniga qarashli shaharcha. 2009-yilda shaharcha maqomi berilgan.

Manbalar 

Gurlan tumani
Xorazm viloyatining shahar tipidagi aholi punktlari
Qoromon

Qoromon —  Oʻzbekiston Respublikasi Xorazm viloyati Urganch tumaniga qarashli shaharcha. 2009-yilda shaharcha maqomi berilgan.

Manbalar 

Oʻzbekiston:Shaharchalar
Qoʻshkoʻpir tumani
Xonobod (Qoʻshkoʻpir tumani)

Xonobod —  Oʻzbekiston Respublikasi Xorazm viloyati Qoʻshkoʻpir tumaniga qarashli shaharcha. 2009-yilda shaharcha maqomi berilgan.

Manbalar 

Xorazm viloyatining shahar tipidagi aholi punktlari
Qoʻshkoʻpir tumani
The Mitchells vs. the Machines

The Mitchells vs. the Machines () 2021-yilda katta ekranlarga chiqqan hamda Mike Rianda tomonidan suratga olingan ilmiy fantastika va komedik janrdagi Amerika kompyuter-animatsion filmidir. Filmda bosh qahramonlarga ovoz bergan aktyorlar sirasiga Abbi Jacobson, Danny McBride, Maya Rudolph, Eric André, Olivia Colman, Fred Armisen, Beck Bennett, John Legend, Chrissy Teigen, Blake Griffin va Conan O'Brien kirishadi.

Rotten Tomatoes kinotanqid saytida The Mitchells vs. the Machines haqida 180 ta maqola yigʻilib, ulardan 98 foizi filmni ijobiy baholaydi. Sayt konsensusi shunday: „Koʻzni qamashtiruvchi va energetik film boʻlgan The Mitchells vs. the Machines butun oilaga manzur keladigan kulgili va xushkayfiyat bagʻishlaydigan hikoyani taqdim etadi.“

Syujeti 

Katie Mitchell Michigan shtatining Kentwood shahridagi gʻayrioddiy xarakterli intiluvchan filmmaker boʻlib, tabiatga berilib ketgan va texnofobik otasi Rick bilan tez-tez urushib qolar edi. Yaqinda Kaliforniya shtatidagi bir film maktabiga qabul qilinadi. Katie joʻnab ketishidan bir kun avval, kechasi Rick Katie bilan u olgan qisqa hajmli filmlarning biri ustida tortishib qoladi va tasodifan uning noutbukini sindirib qoʻyadi. Bu hodisadan soʻng, Rick oila munosabatlari umrbod taranglashishidan qoʻrqadi va buning oldini olish uchun Katiening parvozini bekor qilib, oʻrniga oʻzi, rafiqasi Linda, oʻgʻli Aaron (Katiening ukasi) va iti Monchi bilan birga Katieni kollejiga kuzatib qoʻyish uchun kollej tomon u bilan birga yoʻl oladi. 

Bu orada, tadbirkor Mark Bowman eski robotlar oʻrnini bosadigan uy robotlarining yangi seriyasini taqdim etar ekan, oʻta aqlli sunʼiy ongga ega boʻlgan PAL robot seriyasi eskirganini eʼlon qiladi. Qasos olish istagida boʻlgan PAL, barcha robotlarni dunyo boʻylab insonlarni ushlab, fazoga uchirib yuborishini buyuradi. Mitchellar oilasi Kansas shahridagi bir kafeda robotlar changalidan qutilishga muvaffaq boʻlishdi. Rick oilasi xavfsizligi uchun kafeda qolishga qaror qilar ekan, Katie dunyoni qutqarishga yordam berish kerakligini taʼkidlab, bu yoʻlda hamroh boʻlishga uni koʻndiradi. Keyinchalik, ular ikkita Eric va Deborahbot 5000 ismli robotlar bilan uchrashishadi va bu ikki robot Mitchellarga PAL va qolgan barcha robotlarni oʻchiruvchi oʻlim kodidan foydalanish mumkinligi haqida soʻzlab berishadi.

Ovoz berganlar 

 Abbi Jacobson — Katie Mitchell
 Danny McBride — Rick Mitchell
 Maya Rudolph — Linda Mitchell
 Mike Rianda — Aaron Mitchell
 Olivia Colman — PAL
 Eric André — doktor Mark Bowman
 Fred Armisen — Deborahbot 5000
 Beck Bennett — Eric
 John Legend — Jim Posey
 Chrissy Teigen — Hailey Posey
 Charlyne Yi — Abbey Posey
 Blake Griffin — PAL Max Prime
 Conan O'Brien — Glaxxon 5000
 Doug the Pug — Monchi
 Sasheer Zamata — Jade
 Elle Mills — Hanna
 Alex Hirsch — Dirk

Manbalar

Havolalar 
 
 

2021-yil filmlari
2021-yil animatsion filmlari
AQSh filmlari
AQSh animatsion filmlari
Columbia Pictures filmlari
Netflix original filmlari
Ingliz tilidagi filmlar
AQSh komediya filmlari
Columbia Pictures animatsion filmlari
AQSh ilmiy fantastik filmlari
AQSh kompyuterli animatsion filmlari
LGBT mavzuli filmlar
Litecoin

Litecoin (belgisi: Ł) — bu Bitcoinning forki, piringli elektron toʻlov tizimi hisoblanib, shu nomdagi kriptovalyutadan foydalanadi. Tizimning ishlashi va himoya qilish uchun kriptografik uslublardan foydalaniladi.
Litecoindan Bitcoinga almashtirishda foydalanish yoki almashtirgichlarda umumiy qabul qilingan pullarga almashtirish, shuningdek ularni qabul qilishga tayyor boʻlgan sotuvchilarda tovarlar yoki xizmatlar uchun elektron toʻlov uchun ham foydalanish mumkin.

Bitkoinlar va laytkoynlar orasidagi farqlar 

Litecoin Bitcoinning Namecoin nomli forkidan keyin ikkinchi oʻrinda turadi va undan quyidagi kichik farqlari bor:
Bitkoinning blokcheynida yangi blok har 10 daqiqada paydo boʻladi, laytkoin tarmogʻida esa bu jarayon atigi 2,5 daqiqa vaqt oladi. Shuning uchun litecoin tarmogʻida tranzaktsiyalar 4 baravar tezroq oʻtadi va ularning qiymati bitkoinga nisbatan 3-5 baravar arzonroq.

Laytkoinlarni mayning qilish ishlab topilgan tangalarning umumiy soni 84 millionga yetganda toʻxtaydi. Bitkoyinlarning chegaraviy soni 4 baravar kamroq — 21 million.

Bitkoin SHA-256 asosida ishlasa, laytkoinda FreeBSDning xavfsizlik ofitseri Kolin Persival tomonidan ishlab chiqilgan scrypt qoʻllanadi. Scrypt funktsiyasi mayning qilishni yengillashtiradi.

Tranzaksiyani oʻtkazish tezligi 

Litecoin hisoblash murakkabligi shunday tanlanadiki, bir blok oʻrtacha 2,5 daqiqada generatsiyalanadi, bu Bitcoindan 4 marta tez boʻlib, tranzaksiyalar tasdiqlanishini tezroq olish imkonini beradi.
Tranzaksiyalar tezligi laytkoin tarmogʻida SegWit faollashtirilganidan soʻng ancha ortdi.
Tranzaksiya, odatda, 6 blokdan soʻng yoki 15 daqiqadan soʻng tugallangan hisoblanadi.

Tarix 

Litecoin ochiq asl kodli kliyenti bilan 2011-yil 13 oktyabrda GitHubda eʼlon qilingan edi.

2013-yil noyabrda Litecoinning bozordagi kapitallashuvi 1 milliard dollarga yetdi.

2014-yil boshida Litecoin ishlab chiquvchilari komandasi Android ilovaning alfa versiyasini eʼlon qildilar.

2017-yilning may oyida Litecoinning dasturiy taʼminotida SegWitni qoʻllash faollashtirildi.

2017-yilning sentyabr oyida ilk atomar tranzaktsiyalar amalga oshirildi.

2021-yil avgust oyida Litecoinning kapitallashuvi 12,2 milliard dollarni tashkil etdi.

Manbalar 

Internet
Iqtisodiyot
Pul
Oʻzbekistonning Rossiyadagi elchixonasi

Oʻzbekiston Respublikasining Rossiya Federatsiyasidagi elchixonasi — Oʻzbekistonning Rossiyadagi rasmiy diplomatik vakolatxonasi boʻlib, Moskva shahridagi Yakimanka tumanidagi, Pogorelskiy tor koʻchasida joylashgan.
2016-yil noyabr oyida elchixona yonidagi Bolshaya Polyanka koʻchasi va 1-Kazachi koʻchasi (elchixona mehmon uyi roʻparasi) oʻrtasidagi maydon Oʻzbekistonning Birinchi Prezidenti Islom Karimov (1990—2016) sharafiga Islom Karimov maydoni deb nomlandi.
2018-yil oktabr oyidan buyon Oʻzbekiston Respublikasining Rossiya Federatsiyasidagi Favqulodda va muxtor elchisi Botirjon Zakirovich Asadov etib tayinlandi.

Shuningdek Oʻzbekiston Respublikasining Rossiya Federatsiyasida konsullik idoralari mavjud.

Xususan:

 Oʻzbekistonning Moskva shahridagi elchixonasi Konsullik boʻlimi (Markaziy federal okrug);
 Oʻzbekiston Respublikasining Sankt-Peterburg shahridagi Bosh konsulligi (Shimoli-gʻarbiy federal okrug):
 Oʻzbekiston Respublikasining Qozon shahridagi Bosh konsulligi (Volga federal okrugi);
 Oʻzbekiston Respublikasining Rostov-Don shahridagi Bosh konsulligi (Shimoliy Kavkaz va Janubiy federal okrugi);
 Oʻzbekiston Respublikasining Yekaterinburg shahridagi Bosh konsulligi (Ural federal okrugi);
 Oʻzbekiston Respublikasining Novosibirsk shahridagi Bosh konsulligi (Sibir federal okrugi);
 Oʻzbekiston Respublikasining Vladivostok shahridagi Bosh konsullik idorasi (Uzoq Sharq federal okrugi).

Shuni taʼkidlab oʻtish joizki, Belarus Respublikasida Oʻzbekistonning elchixonasi ochilgunga (2018-yil) qadar u yerda yashovchi Oʻzbekiston fuqarolari Oʻzbekiston Respublikasining Rossiya Federatsiyasidagi elchixonasida roʻyxatda turishgan. 2018-yilning 31-mart kuni Oʻzbekiston Respublikasi tashqi ishlar vaziri Abdulaziz Komilov oʻsha yildagi Belarus Respublikasining favqulodda va muxtor elchisi etib tayinlangan Leonid Marinichni qabul qilgandi. Uchrashuvda Oʻzbekiston elchixonasining Minsk shahrida faoliyat boshlashining amaliy jihatlari muhokama qilinib, Oʻzbekiston-Belarus uchrashuvlari bilan bogʻliq mavzular koʻrib chiqilgan edi.

Diplomatlar roʻyxati 
 Asadov Botirjon Zakirovich — Favqulodda va muxtor elchi
 Zaitov Zokir Sobirovich — siyosiy maslahatchi
 Shamsibaev Timurbek Tohirjanovich — maslahatchi, biznes menejeri
 Niyozxoʻjayev Valijon Salohiddinovich — Bosh konsul, maslahatchi
 Gʻulomov Shohrux Hasanovich — savdo-iqtisodiy masalalar boʻyicha maslahatchi
 Yadgarov Shohrux Shavkatovich — Matbuot boshqarmasi birinchi kotibi
 Mamatqulov Damir Erkinovich — Madaniyat boshqarmasi ikkinchi kotibi
 Raimov Azamat Farxadovich — Protokol boʻlimi attashesi

Oʻzbekistonning Rossiyadagi elchilari 
 Yusuf Abdullayev (1992—1994)
 Shomansur Shohalilov (1994—1998)
 Shoislom Shoqosimov (1998—2003)
 Baxtiyor Islomov (2003—2008)
 Ilhom Neʼmatov (2008—2010)
 Ziyodulla Poʻlatxoʻjayev (2010—2014)
 Akmal Kamolov (2014—2015)
 Bahrom Ashrafxonov (2016—2018)
 Botir Asadov (2018 — h.v.)

Manbalar

Havolalar 
 Oʻzbekiston elchixonasining rasmiy veb sayti

Rossiya
Rossiya
Oʻzbekiston — Rossiya munosabatlari
Sharofiddin Nazarov

Sharofiddin Hakimovich Nazarov (tugʻ. 12-mart 1960-yil, Qashqadaryo viloyati, Oʻzbekiston SSR) — oʻzbek siyosatchisi, makroiqtisodiyot va mintaqaviy iqtisodiyot boʻyicha mutaxassis. Oʻzbekiston Respublikasi Oliy Majlisi Qonunchilik palatasi deputati. Iqtisodiyot fanlari doktori, dotsent. Byudjet va iqtisodiy islohotlar qoʻmitasi raisi. Oʻzbekiston Xalq demokratik partiyasi aʼzosi. Oʻzbekiston Milliy universiteti professori.

Biografiyasi 
Sharofiddin Nazarov 12-mart 1960-yil Qashqadaryo viloyatida tugʻilgan. 1985-yilda Toshkent xalq xoʻjaligi instituti (Toshkent davlat iqtisodiyot universiteti) xalq xoʻjaligini rejalashtirish fakultetini iqtisodchi mutaxassisligi boʻyicha oliy maʼlumotga ega boʻlgan. 1977-yilda Chiroqchi tumani mexanizatsiyalashgan qurilish boshqarmasida oddiy ishchi boʻlib ishlay boshladi. 1986-yildan Oʻzbekiston Fanlar akademiyasi Kibernetika institutiga katta muhandis, ilmiy xodim, soʻngra katta ilmiy xodim etib tayinlangan. 1992-1993-yillarda Iqtisodiyot va statistika ilmiy-tadqiqot instituti boʻlim mudiri lavozimida ishlagan. 1993-1996-yillarda Oʻzbekiston Respublikasi Davlat prognoz qoʻmitasining birlashtirilgan boshqarmasi boshligʻi lavozimida ishlagan. 1996-yildan Oʻzbekiston Respublikasi Prezidenti devonining ijtimoiy-iqtisodiy masalalar boʻyicha bosh maslahatchisi lavozimida ishlagan. 1998—2010-yillarda Qashqadaryo viloyati hokimining iqtisodiyot va rivojlanish masalalari boʻyicha oʻrinbosari boʻlgan. 2010-yildan Sharofiddin Hakimovich Vazirlar Mahkamasi huzuridagi Prognozlashtirish va mikroiqtisodiy tadqiqotlar institutida loyiha rahbari. 2016-yildan Oʻzbekiston Respublikasi Prezidenti devoni huzuridagi Iqtisodiy tadqiqotlar markazi direktori lavozimida ish boshladi.

Sharofiddin Nazarov 2019-yildan Oʻzbekiston Milliy universiteti professori lavozimida ishlab kelmoqda.

Manbalar 

Oʻzbekiston Respublikasi Oliy Majlisining deputatlari
Kishilar
Yashayotgan insonlar
1960-yilda tugʻilganlar
12-martda tugʻilganlar
Oʻzbekiston Xalq demokratik partiyasi a’zolari
Shaxnoza Yunusova

Shaxnoza Mutaljonovna Yunusova (1999-yil 2- yanvar Toshkent, Oʻzbekiston tugʻilgan) — oʻzbek bokschi, yarim oʻrta vazn toifasida ishtirok etadi. 2019-yilda boks boʻyicha Osiyo chempionatida bronza medalini qoʻlga kiritgan. Oʻzbekiston terma jamoasi aʼzosi hisoblanadi.

Biografiya 
Shaxnoza sport karerasini 2018-yilda boshlagan. 2018-yilda u boks boʻyicha ayollar oʻrtasidagi jahon chempionatida qatnashgan va u yerda kanadalik raqibi Mariam Da Silva Rondoga 1/8 hisobida magʻlub boʻldi. Shaxnoza Yunusova 2019- yilda Bangkokda (Tailand) boks boʻyicha oʻtkazilgan Osiyo chempionatida bronza medalini qoʻlga kiritdi. U 2019- yilda Ulan-Ude (Rossiya) shahrida boʻlib oʻtgan ayollar oʻrtasidagi boks boʻyicha jahon chempionatida u dastlabki uchrashuvda tojikistonlik raqibi Idimox Xolovani magʻlubiyatga uchratdi, ammo polshalik bokschi Karolina Koshevskayaga yutqazib qoydi.

Manbalar

Havolalar 

 https://boxrec.com/en/amateurboxer/899729
 http://stv.uz/news/newsuz/10575-boksery-uzbekistana-zavoevali-9-medaley-na-chempionate-azii.html
 http://www.dialog.tj/news/tadzhikskaya-sportsmenka-proigrala-uzbechke-bokserskij-poedinok-na-chm
 https://web.archive.org/web/20191010040702/https://d152tffy3gbaeg.cloudfront.net/2019/10/C74E16.pdf
 https://rusbiathlon.ru/news/fight-club-martial-arts/boxing/id132218/

2-yanvarda tugʻilganlar
1999-yilda tugʻilganlar
Yashayotgan insonlar
Toshkent sport kishilari
2020-yilgi Yozgi Olimpiada o'yinlaridagi bokschilar
Oʻzbekistonlik ayol bokschilar
Oʻzbekistonlik Olimpiada oʻyinlarida ishtirok etgan bokschilar
21-asrda Oʻzbekiston ayol sportchilari
21-asrda Oʻzbekiston sportchilari
Oʻzbekiston kishilari
Oʻzbekistonda tugʻilganlar
Bokschi ayollar
Fanat Qahramonov

Fanat Dilshodovich Qahramonov (1996-yil 23-dekabr, Samarqand, Oʻzbekistonda tugʻilgan) — oʻzbek bokschisi, oʻrta vaznda ishtirok etadi. Oʻzbekiston terma jamoasi aʼzosi.

Martaba 
2018-yilda 75 kg vazn toifasida Fanat finalda Odiljon Aslonovni magʻlub etdi va Oʻzbekiston chempioniga aylandi.

2019-yilda Yekaterinburg (Rossiya) shahrida boʻlib oʻtgan boks boʻyicha jahon chempionatida 75 kg vazn toifasida moʻgʻulistonlik bokschi Davaanyamin Davaasurenni 5:0 hisobida magʻlub etgan. 1/16 da u avstraliyalik Adrian Kammaranoni ham 5:0 hisobida magʻlub etdi. Ammo 1/8da braziliyalik Ebert Konseysanga 3:2 hisobida yutqazdi. Oʻsha yili Oʻzbekiston chempionati finalida buxorolik bokschi Odiljon Aslonovga 2:3 hisobida magʻlub boʻldi.

2020-yilda Amman shahrida (Iordaniya) boʻlib oʻtgan Osiyo va Okeaniya bokschilari oʻrtasidagi lisenziya turnirida 75 kilogrammgacha boʻlgan vazn toifasida Fanat Qahramonov chorak finalda eronlik bokschi Seyidshahin Musaviyga yutqazib qoʻydi.

Qahramonov 2021-yilda Tokioda (Yaponiya) boʻlib oʻtadigan yozgi Olimpiya oʻyinlariga litsenziya olishga muvaffaq boʻldi. U 75 kilogrammgacha boʻlgan vazn toifasidagi start jangida gruziyalik bokschi Giorgiy Xarabadzega qarshi ringga koʻtarilib, ishonchli gʻalabaga erishdi. 1/8-da u boks boʻyicha 2017-yilgi jahon chempionati kumush medali sovrindori qozogʻistonlik Abilxon Amanqul bilan uchrashdi. Biroq, u uni yenga olmadi va 5:0 hisobida magʻlub boʻldi.

Manbalar 

23-dekabrda tugʻilganlar
1996-yilda tugʻilganlar
Yashayotgan insonlar

Samarqand sport kishilari
Oʻzbekistonlik erkak bokschilar
Oʻzbekistonlik Olimpiada oʻyinlarida ishtirok etgan bokschilar
2020-yilgi Yozgi Olimpiada o'yinlaridagi bokschilar
21-asrda Oʻzbekistonlik erkak sportchilari
Boks boʻyicha Oʻzbekiston chempionlari
Bokschilar
Oʻzbekistonda tugʻilganlar
Oʻzbekiston kishilari
Oʻzbekiston bokschilari
Alifbo boʻyicha sportchilar
Oq oltin (Urganch tumani)

Oq oltin —  Oʻzbekiston Respublikasi Xorazm viloyati Urganch tumaniga qarashli shaharcha. 2009-yilda shaharcha maqomi berilgan.

Manbalar 

Xorazm viloyatining shahar tipidagi aholi punktlari
Urganch tumani
Istiqlol (Xonqa tumani)

Istiqlol —  Oʻzbekiston Respublikasi Xorazm viloyati Xonqa tumaniga qarashli shaharcha. 2009-yilda shaharcha maqomi berilgan.

Manbalar 

Xonqa tumani
Xorazm viloyatining shahar tipidagi aholi punktlari
Madaniy yer

Madaniy yer —  Oʻzbekiston Respublikasi Xorazm viloyati Xonqa tumaniga qarashli shaharcha. 2009-yilda shaharcha maqomi berilgan.

Manbalar 

Xonqa tumani
Xorazm viloyatining shahar tipidagi aholi punktlari
Birlashgan (Xonqa tumani)

Birlashgan —  Oʻzbekiston Respublikasi Xorazm viloyati Xonqa tumaniga qarashli shaharcha. 2009-yilda shaharcha maqomi berilgan.

Manbalar 

Xonqa tumani
Xorazm viloyatining shahar tipidagi aholi punktlari
Yosh kuch (shaharcha)

Yosh kuch —  Oʻzbekiston Respublikasi Xorazm viloyati Xonqa tumaniga qarashli shaharcha. 2009-yilda shaharcha maqomi berilgan.

Manbalar 

Xonqa tumani
Xorazm viloyatining shahar tipidagi aholi punktlari
Yangi yop

Yangi yop —  Oʻzbekiston Respublikasi Xorazm viloyati Yangibozor tumaniga qarashli shaharcha. 2009-yilda shaharcha maqomi berilgan.

Manbalar 

Yangibozor tumani qishloqlari
Azizbek Abdugʻofurov

Azizbek Abdumuxtor oʻgʻli Abdugʻofurov (tugʻ. 6-mart 1992-yil Andijon viloyati, Qoʻrgʻontepa shahri) — oʻzbek professional bokschisi, oʻrta va ikkinchi oʻrta vazn toifalarida harakat qiladi. 2010-yillarning birinchi yarmida boks boʻyicha Oʻzbekiston terma jamoasi aʼzosi, Universiada kumush medali sovrindori (2013), xalqaro turnirlar gʻolibi va medali sovrindori, havaskorlar oʻrtasidagi jahon chempionati (2013) ishtirokchisi.

Havaskor karyerasi 
Azizbek xalqaro maydondagi debyutini 2010-yilgi mavsumda, Bokudagi yoshlar oʻrtasidagi jahon chempionatida oʻtkazgan. Ozarbayjonda oʻtkazilgan „Buyuk ipak yoʻli“ yoshlar oʻrtasidagi xalqaro turnirda bronza medalini qoʻlga kiritdi.

2013-yilda boks boʻyicha oʻrta vazn toifasida Oʻzbekiston chempionatining kumush medali sovrindori boʻldi va hal qiluvchi final jangida Xurshidbek Normatovga imkoniyatni boy berib, Oʻzbekiston kubogini ham qoʻlga kiritdi. Bir paytlar Oʻzbekiston terma jamoasi safida bir qancha yirik xalqaro musobaqalarda ishtirok etgan. Jumladan, u Bishkekdagi Duyshenqul Shopokov memorialida gʻolib chiqdi, Toshkentdagi Sidney Jekson memorialida bronza medalini qoʻlga kiritdi, Xersondagi Nikolay Manger memorialida chorak finalga chiqdi va Ukraina vakili Yevgeniy Xitrovga yutqazdi. Azizbek Olma-Ota shahrida boʻlib oʻtgan jahon chempionatida mamlakat sharafini himoya qildi — 75 kg vazn toifasida u turnir jadvalidagi dastlabki uchta raqibidan muvaffaqiyatli oʻtib ketdi lekin toʻrtinchi chorak final uchrashuvida esa rossiyalik Artyom Chebotarevdan texnik nokaut bilan magʻlub boʻldi.

2014-yilgi Oʻzbekiston chempionatida oʻrta vazn toifasida chorak finalda toʻxtab, sovrindorlar qatoriga kira olmadi.

2015-yilda Oʻzbekiston milliy chempionatining bronza medali sovrindori boʻldi. Andijon shahrida oʻtkazilgan „Oltin vodiy“ xalqaro turnirida eng yaxshi natija qayd etdi. Asqar Quliboyev sovrinlari uchun Atirauda oʻtkazilgan xalqaro turnirda u chorak finalda rossiyalik bokschi Vladislav Fedyuringa yutqazib qoʻydi  .

Professional martaba 
Oʻzbekiston milliy terma jamoasini tark etgach, 2016-yilning may oyida Abdugʻofurov professional darajadagi muvaffaqiyatli debyutini oʻtkazdi. U asosan Malayziya va Singapur hududlarida ishtrok etdi, bir qancha kuchli raqiblarini magʻlub etdi, xususan, Tailandlik sobiq koʻp karra jahon chempioni Sirimongkol Singvanchani (94:2) magʻlub etdi. Bu davrda u boshqa narsalar qatorida oʻrta vazn toifasida Osiyo boks kengashi (ABCO) chempioni unvonini qoʻlga kiritdi va himoya qildi  .

Keyinchalik u ikkinchi oʻrta vaznga koʻtarildi va 2018-yil may oyida mashhur rossiyalik bokschi Dmitriy Chudinovni (21-2-2)  magʻlub etib, vakant boʻlgan Butunjahon boks kengashi (WBC) kumush medalini qoʻlga kiritdi.

Manbalar 

Yashayotgan insonlar
1992-yilda tugʻilganlar
6-martda tugʻilganlar
Bokschilar
Oʻzbekiston bokschilari
SSSRda tugʻilganlar
Oʻzbekiston SSRda tugʻilganlar
Andijon viloyatida tugʻilganlar
Oʻzbekiston kishilari
Alifbo boʻyicha sportchilar
Mahmud Gaipov

Mahmud Bahodirovich Gaipov (tugʻ. 1996- yil 21-oktabr, Termiz shahrida) — oʻzbek bokschisi. 69 kg vazn toifasida ikki karra Oʻzbekiston chempioni boʻlgan (2014, 2017). Oʻzbekiston Respublikasi xalqaro sport ustasi.

Biografiya 
Mahmud 1996-yil 21-oktyabrda Oʻzbekistonning Termiz shahrida tugʻilgan.

Oʻzbekiston davlat jismoniy tarbiya va sport universitetida tahsil oladi.

Toʻlqin Qilichev va Rustam Saidov qoʻl ostida mashgʻulotlar olib boradi.

Havaskor faoliyati 
Gaipov 69 kg vazn toifasida ikki marta — 2014 va 2017 yillarda Oʻzbekiston chempioni boʻlgan.

Shuningdek, 2015-yilda bronza, 2016-yilda esa Oʻzbekiston chempionati kumush medali sovrindori boʻlgan.

2014-yilda Bangkokda boʻlib oʻtgan yoshlar oʻrtasidagi Osiyo chempionatida (ASBC) kumush medalni qoʻlga kiritdi.

2014-yil Sofiyada boʻlib oʻtgan yoshlar oʻrtasidagi jahon chempionati ishtirokchisi.

2016—2018-yillarda „Uzbek Tigers“ yarim professional boks klubi tarkibida Butunjahon boks seriyasi turnirlarida ishtirok etgan..

2017-yilgi Islom birdamlik oʻyinlari ishtirokchisi boʻlgan.

Shuningdek, Gaipov boks boʻyicha bir qator respublika va xalqaro turnirlar gʻolibi va medal sovrindori boʻlgan.

Professional martaba 
2018-yil avgust oyida Gaipov professional faoliyatini boshladi.

Uning professional debyuti 2018-yilning 10-noyabrida Yekaterinburgda boʻlib oʻtgan va gʻalaba bilan yakunlangan.

Manbalar 

Kishilar
Yashayotgan insonlar
1996-yilda tugʻilganlar
20-oktyabrda tugʻilganlar
Oʻzbekiston bokschilari
SSSRda tugʻilganlar
Oʻzbekiston kishilari
Goʻzal Ismatova

Goʻzal Odiljon qizi Ismatova (tugʻ. 1996-yil 3-yanvar, Zomin tumani, Jizzax viloyati, Oʻzbekiston — 2021-yil 22-fevral) — oʻzbek bokschisi, ogʻir vaznda ishtirok etgan. 2014-2017-yillarda Oʻzbekiston chempioni boʻlgan va 2017-yilda boks boʻyicha ayollar oʻrtasidagi Osiyo chempionatida gʻolib chiqdi.

Biografiya 
Goʻzal Ismatova 2017-yilda Jizzax olimpiya zaxiralari kollejini tamomlab, boks bilan shugʻullangan. 2017-yilda Jizzax davlat pedagogika institutining jismoniy tarbiya fakultetiga oʻqishga kirgan. U 2021-yil 22-fevralda saraton kasalligidan vafot etdi.

Sport faoliyati 
Goʻzal sport ustasi murabbiyi Gʻayrat Karimov rahbarligida boks bilan shugʻullana boshlagan. 2013-yilda viloyat chempionatida birinchi oʻrinni egallagan, 2014-yilda esa mamlakat chempionatida respublika chempioni boʻlgan. 2015-2017-yillarda boks boʻyicha Oʻzbekiston chempioni boʻlgan.

2015-yili Ulanchabda (Xitoy) ayollarning boks bo‘yicha o‘rtasida bo‘lib o‘tgan Osiyo chempionatida u finalda xitoylik bokschi Van Shijinga yutqazib, kumush medalni qoʻlga kiritdi. 2016-yilda Ostonada (Qozogʻiston) ayollarning boks bo‘yicha o‘rtasida bo‘lib o‘tgan Jahon chempionatida u muvaffaqiyatsiz ishtirok etib, ochilish jangida xitoylik bokschi Van Shijinga yutqazib qoʻydi. 2017-yilda Xoshiminda (Vyetnam) ayollarning boks bo‘yicha o‘rtasida bo‘lib o‘tgan Osiyo chempionatida u final uchrashuvida vetnamlik bokschi Ti Tran Nini magʻlub etib, qitʼa chempioniga aylandi.

2018-yilda Nyu-Dehlida (Hindiston) ayollarning boks bo‘yicha o‘rtasida bo‘lib o‘tgan Jahon chempionatida u chorak finalda rossiyalik bokschi Kristina Tkachevaga yutqazib qoʻydi.

Manbalar 

1996-yilda tugʻilganlar
3-yanvarda tugʻilganlar
Jizzax viloyatida tugʻilganlar
2021-yilda vafot etganlar
22-fevralda vafot etganlar
Oʻzbekistonlik ayol bokschilar
Oʻzbekistonda tugʻilganlar
Oʻzbekiston kishilari
Jimmy Kimmel

James Christian Kimmel (; 13-noyabr 1967-yilda tugʻilgan) amerikalik teleboshlovchi, qiziqchi, ssenariynavis va produserdir.

Filmografiyasi

Film

Televideniye

Ijrochi produser sifatida

Videooʻyinlar

Diskografiyasi 
 Donʼt Waste Your Wishes (The Killers bilan birgalikda)

Manbalar

Havolalar 

 Rasmiy sayti
 

1967-yilda tugʻilganlar
Yashayotgan insonlar
Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Ssenariychilar
Orzubek Shoimov

Orzubek Akbarovich Shoimov (tugʻ. 1987- yil 25-sentabr, Guliston) — oʻzbek bokschisi, eng yengil vazn toifasi vakili. 2003—2013-yillarda boks boʻyicha Oʻzbekiston terma jamoasi safida ringga chiqqan, Osiyo chempionati kumush medali sovrindori, koʻplab xalqaro ahamiyatga ega turnirlar gʻolibi va sovrindori , Londonda boʻlib oʻtgan yozgi Olimpiya oʻyinlari ishtirokchisi.

Hayoti 
Orzubek Shoimov 1987-yil 25-sentyabrda Oʻzbekiston SSR Sirdaryo viloyatining Guliston shahrida tugʻilgan.

Martaba 
Shoimov xalqaro miqyosdagi ilk jiddiy muvaffaqiyatiga 2003-yilgi mavsumda Oʻzbekiston terma jamoasi safiga qoʻshilgan va Budapeshtda boʻlib oʻtgan kadetlar oʻrtasidagi jahon chempionatida ishtirok etib, bronza medalini olib kelgan va eng yengil vazn toifasida birinchi oʻrinni egallagan.

2005-yilda u pok vazn toifasiga chiqdi va Pokistonda oʻtkazilgan oʻsmirlar oʻrtasidagi Osiyo chempionatida kumush medalni qoʻlga kiritdi.

2006-yildan beri Orzubek kattalar darajasida chiqish qiladi. U Plevendagi Strandja yodgorligi va Frankfurtdagi Brandenburg kubogida gʻolib chiqdi, Dohadagi Osiyo oʻyinlarida ishtirok etdi va chorak final bosqichida moʻgʻulistonlik Enkhbatyn Badar-Ugan tomonidan toʻxtatildi.

2007-yilda Ulan-Batorda boʻlib oʻtgan Osiyo chempionatida kumush medalni qoʻlga kiritgan boʻlsa, Chikagodagi jahon chempionatida sovrindorlar qatoriga kira olmadi — u dastlabki bosqichda mavrikiyalik Bruno Juliega yutqazib qoʻydi.

2009-yilda Bokuda boʻlib oʻtgan AIBA prezidenti kubogida gʻalaba qozongan, xususan, finalda irlandiyalik Jon Jo Nevinni.

2010-yilgi tanaffusdan soʻng Shoimov Oʻzbekiston boks terma jamoasining asosiy tarkibiga qaytdi. U Mariupoldagi Makar Mazai memorialida va Xelsinkidagi Gee-Bee xalqaro turnirida eng yaxshi boʻldi, Yamboldagi Strandja memorialida kumush medalni qoʻlga kiritdi va hal qiluvchi final uchrashuvida bolgariyalik Detelin Dalaklievga yutqazib qoʻydi. Guanchjoudagi Osiyo oʻyinlarida chorak finalga chiqdi.

2011-yilda Shoimov Sankt-Peterburgda boʻlib oʻtgan gubernator kubogida kumush medalni qoʻlga kiritdi va Bokudagi jahon chempionatida ishtirok etdi va chorak finalda Jon Jo Nevinga yutqazib qoʻydi.

2012-yilda Orzubek Halledagi Kimyo kubogida olingan kumush mukofotni oʻz rekordini qoʻshdi. Ozarbayjonning „Baku Lights“ jamoasi tarkibida Butun jahon boks seriyasi uchrashuvida ishtirok etdi. Bir qator muvaffaqiyatli chiqishlari tufayli u Londondagi Yozgi Olimpiya oʻyinlarida mamlakat sharafini himoya qilish huquqini qoʻlga kiritdi, ammo 56 kg vazn toifasidagi dastlabki jangda u 7:13 hisobida braziliyalik Robenilson di Jezusga magʻlub boʻldi va darhol medallar uchun kurashni tark etdi.

2013-yilda Toshkentda boʻlib oʻtgan Oʻzbekiston chempionatida u yengil vazn toifasida finalda Murodjon Ahmadalievga imkoniyatni boy berib, ikkinchi oʻrinni egallagan edi..

Manbalar 

Kishilar
Yashayotgan insonlar
1987-yilda tugʻilganlar
25-sentabrda tugʻilganlar
Oʻzbekiston bokschilari
SSSRda tugʻilganlar
Oʻzbekiston SSRda tugʻilganlar
Bokschilar
Oʻzbekiston kishilari
Alifbo boʻyicha sportchilar
Yangihayot (Kogon tumani)

Yangi hayot (avvalgi nomi — Suxor) — Oʻzbekistonning qadimiy qishloqlaridan biri. Aholi punkti Buxoro viloyati Kogon tumanida joylashgan. Sobiq Shoʻrolar davrida qishloqning nomi Suxordan Yangi hayotga oʻzgartirilgan. Hozirda qishloqda Suxor mahalla fuqarolar yigʻini joylashgan. Aholisi 2515 kishi (2015-yil).

Suxor qishlogʻida taxminan 1287-yilda naqshbandiya tariqatining yirik namoyondalaridan biri Sayyid Mir Kulol tavallud topgan, yashagan va 1370-yilda vafot etgan. Sayyid Mir Kulol qabri ham shu yerda joylashgan boʻlib, Respublikaning diqqatga sazovor joyi sifatida davlat himoyasiga olingan.

Ushbu qishloqdagi tepalikda Boboyi Samosiyning eng yetuk muridlari, shogirdlari va izdoshlaridan biri Muhammad Soʻfiyning ham qabri joylashgan. XVI asrda u kishining qabri oldida Qulbobo koʻkaldosh mablagʻlari evaziga masjid bunyod etilgan.

1930-yilda Yangi hayot qishlogʻida mashina-traktor stansiyasi tashkil etilgan.

Manbalar

Adabiyotlar 
 
 

Oʻzbekiston qishloqlari
Kogon tumani aholi punktlari
Toʻlqin Qilichev

Toʻlqin Qilichev Maxmurovich (tugʻ. 1983-yil 24-fevral, Zafarobod, Oʻzbekiston) — oʻrta vazn toifasidaishtirok etgan oʻzbek professional bokschisi, Oʻzbekiston Respublikasida xizmat koʻrsatgan murabbiy (2019).

Tarjimai holi 
Toʻlqin Qilichev 1983 -yil 24-fevralda Oʻzbekistonning Zafarobod shahrida tugʻilgan. 1995-yilda Jizzax shahriga koʻchib oʻtgan va u yerda boks bilan shugʻullangan. 1997-yil Chirchiq shahar viloyat taʼlim va fan boʻlimiga oʻqishga kirib, uni 2002-yilda tamomlagan. 2002-yildan 2004-yilgacha SSKAda ishlagan. Xizmatdan soʻng Oʻzbekiston davlat jismoniy tarbiya institutiga oʻqishga kirib, uni 2008-yilda tugatgan (2010-2012-yillarda magistraturada tahsil olgan). Boks boʻyicha oʻsmirlar oʻrtasida Oʻzbekiston chempionati sovrindori (2000) va boks boʻyicha oʻsmirlar oʻrtasidagi Oʻzbekiston chempionati finalchisi boʻlgan(2001).

2005-yildan 2007-yilgacha u Yevgeniy Peshexonovni magʻlub etib, professional boksdagi debyutini oʻtkazdi. Umuman olganda, u professional ringda 8 ta jang oʻtkazgan.

Qilichev Murabbiylik faoliyatini 2009-yilda Chirchiq shahar RUORe jamoasida boshlagan. 2011-yilda boks boʻyicha oʻsmirlar oʻrtasida Oʻzbekiston terma jamoasiga murabbiylik qilgan. 2014-yilda u shu kungacha shugʻullanayotgan Oʻzbekiston terma jamoasiga bosh murabbiy boʻldi. 2015-yildan parallel ravishda u klub yopilguniga qadar WSB Uzbek Tigers bosh murabbiyi sifatida ishlagan.

U Isroil Madrimov, Murodjon Ahmadaliyev, Bahodir Jalolov, Elnur Abduraimov, Qudratillo Abduqahhorov, Sanjar Tursunov va boshqa mashhur sportchilarni tarbiyalagan.

2024-yil 8-avgust kuni Hasanboy Doʻsmatovning Parij olimpiadasida qoʻlga kiritgan oltin medalini nishonlash vaqtida yurak hurujiga uchragan. Buyuk Britaniya terma jamoasi shifokorlari – Harj Singh va Robbie Lillis Qilichevga birinchi yordamni koʻrsatishgan.

Mukofotlari va unvonlari 
 Boks boʻyicha sport ustasi
 Oʻzbekiston Respublikasida xizmat koʻrsatgan sport ustozi (2019)
 I darajali „Sogʻlom avlod uchun“ ordeni (2021)
 „Shuhrat“ medali (2022)
 2024-yilda Doʻstlik ordeni berilgan.

Manbalar 

Shuhrat medali sohiblari
Jizzaxda tugʻilganlar
Kishilar
Yashayotgan insonlar
1983-yilda tugʻilganlar
24-fevralda tugʻilganlar
Oʻzbekiston bokschilari
Oʻzbekiston davlat jismoniy tarbiya va sport universiteti bitiruvchilari
SSSRda tugʻilganlar
Oʻzbekiston SSRda tugʻilganlar
Oʻzbekiston kishilari
Bokschilar
Link

Link:

Kishilar 
 Link (qoʻshiqchi) (, 1964-yilda tugʻilgan) — amerikalik qoʻshiqchi.
 Link Neal (1978-yilda tugʻilgan) — amerikalik qiziqchi va YouTuber.
 Link Wray (1929—2005) — amerikalik gitarachi.

Fan va texnologiya 
 Gipermurojaat
 link (Unix)
 <link> — HTML elementi.
 Links — veb-brauzer.

Boshqalar 
 Link (oʻlchov birligi)
Navroʻza Biynazova

Navroʻza Neʼmatullaevna Biynazova — oʻzbek jurnalisti, rassomi, aktrisasi va ssenariy muallifi. Oʻzbekiston Milliy teleradiokompaniyasida katta muharrir boʻlib ishlagan. Ayni paytda esa Oʻzbekistondagi eng yirik xususiy telekanal ZOʻR TV bosh muharriri. Bir qator teledasturlarning muallifi va boshlovchisi. Hujjatli va badiiy filmlar, seriallar uchun ssenariylar yozadi. 1992-yilda Oʻzbekiston Milliy universitetini tamomlagan. 2004-yilda Toshkent davlat sanʼat instituti dramaturgi. 2004-yil Oʻzbekiston Respublikasining „Shuhrat“ Davlat mukofoti sovrindori.

Mehnat faoliyati 

 1995 — 1997 — Oʻzbekiston Milliy teleradiokompaniyasi (MTRK) Xalqaro dasturlar direksiyasi muharriri;
 1997-yil — Oʻzbekiston Milliy teleradiokompaniyasi „Xalqaro“ bosh tahririyati muharriri;
 1997-yil — MTRK „Doʻstlik“ axborot-maʼrifiy direksiyasi muharriri;
 1998-yil — MTRK „Yoshlar“ telekanali muharriri;
 1999-yil — MTRK „Xalqaro“ telekanali katta muharriri;
 2004 — 2015-yillar NTR telekanali „Sport“ davlat unitar korxonasi katta muharriri.

2017-yildan beri „ZOR“ telekanali „Vodiy sadosi YOTRK“ MChJ bosh muharriri.

Filmografiya 

 „Kinoga 100 yil“ hujjatli filmi (1996) — muharrir

 „Men xohlayman“ badiiy filmi (1997) — aktrisa

 „Shaytanat“ — „Jinlar qirolligi“ teleseriali (1999) — aktrisa, IFF „Qonun va tartib va jamiyat“ (2000) — Rossiya

 „Darveshlar“ musiqiy badiiy filmi (2000) — ssenariy muallifi

 „Takdir“ badiiy filmi (2003) — ssenariy muallifi

 „Qurgʻilik“ badiiy filmi (2005) — ssenariy muallifi, IFF ijodiy parvozi diplomi, Start IFF — Baku, Ozarbayjon

 "

 „Fared 1“ badiiy filmi (2008) — ssenariy muallifi

 „Oy qiyshiq sharqiy hovli“ badiiy filmi (2008), IFF „Moskva premyerasi“ (2009)

 „Charlz Uchqoʻrgʻon“ („Challari“) badiiy filmi (2009) — ssenariy muallifi

 „Yuzma yuz“ badiiy filmi (2010) — ssenariy muallifi

 „Yaxshi niyat odami“ (Rossiya / Oʻzbekiston) hujjatli filmi (2013) — muallifi

 „Mening qizim aqlli qiz“ badiiy filmi (2013) — ssenariy muallifi

 „Muborak Yoʻldoshev“ hujjatli filmi (2014) — ssenariy muallifi

 „Qoʻshchinor“ hujjatli filmi (2014) — muharriri

Manbalar 

Yashayotgan insonlar
Oʻzbekistonlik aktrisalar
O‘zbekistonlik jurnalist ayollar
Oʻzbekistonlik ssenariychilar
Oʻzbekistonlik aktrisalar
Oʻzbekiston dramaturglari
Oʻzbekiston sanʼatshunoslari
Oʻzbekiston muharrirlari
Oʻzbekiston bosh muharrirlari
Oʻzbekiston rejissyorlari
Rassomlar
Oʻzbekistonlik ayol rassomlar
O‘zbekiston kinorejissyorlari
Zlatan Ibrahimović

Zlatan Ibragimovich (; 3-oktyabr 1981-yilda tugʻilgan) — shved futbolchisidir. U Italiyaning „Milan“ klubi hujumchisidir. Shvetsiya terma jamoasining sobiq sardori. U oʻz avlodining eng kutilmagan va mohir hujumchilaridan biri sanaladi. The Guardian gazetasiga koʻra, Ibragimovich 2013-yilda dunyoning eng yaxshi futbolchilari reytingida uchinchi oʻrinni egalladi. Shvetsiyaning Dagens Nyheter jurnaliga koʻra, Ibragimovich barcha davrlarning eng yaxshi sportchilari roʻyxatida ikkinchi oʻrinni egalladi. U karyerasi davomida 570 dan ortiq gol urgan, shu jumladan klubi uchun 500 dan ortiq gol va soʻnggi 40 yillikning har birida gol urgan.

12 yoshidan boshlab u „Malmyo“ yoshlar jamoalarida oʻynagan va 1999-yilda asosiy jamoasida debyut qilgan. Ikki yilini klub tarkibida oʻtkazgandan soʻng, 2001-yilning yozida 7,8 million yevro evaziga Gollandiyaning „Ayaks“ klubiga oʻtdi. Amsterdamda uch yil davomida Zlatan ikkita chempionlik va bir marta mamlakat kubogini qoʻlga kiritdi. 2004-yilning yozida u 16 million yevro evaziga Italiyaning „Yuventus“ klubiga oʻtdi Birinchi mavsumida u Italiya chempioni boʻldi. 2005/06-yilgi mavsumda u oʻz unvonini himoya qildi, ammo Kalsiopoli natijasida ikkala chempionat ham bekor qilindi, shundan soʻng Ibrahimovich 24,8 million yevro evaziga „Inter“ga oʻtdi. Uch yil davomida „qora-koʻk“ tarkibida ketma-ket uchta skudetto qoʻlga kiritildi. 2009-yilning yozida 46 million yevro evaziga Samuel Eto'o Ispaniyaning „Barselona“ klubisiga oʻtdi. Klub tarkibida u Ispaniya chempioni, klublar oʻrtasidagi jahon chempioni va UEFA Superkubogi sohibiga aylandi. Ammo, 2010-yilning yozida „koʻk anorranglilar“ bosh murabbiyi Xosep Gvardiola tufayli Ibragimovich Milanga ijaraga oʻtdi va 2011-yilda u nihoyat Milanga koʻchib oʻtdi. A Seriyaga qaytgan birinchi mavsumida Zlatan yana Italiya chempioniga aylandi. 2012-yilda moliyaviy muammolar tufayli „Milan“ Ibragimovich va Tiago Silvani „Pari Sen-Jermen“ga sotishga majbur boʻldi, transfer narxi 60 million yevroni tashkil etdi. Parijliklar tarkibida shved qatorasiga toʻrt marta Fransiya chempioni boʻldi. 2016-yilning yozida u erkin agent sifatida Angliyaning „Manchester Yunayted“ klubiga oʻtdi „Qizil iblislar“ tarkibida u Yevropa Ligasi, Futbol Ligasi kubogi va Angliya Superkubogini qoʻlga kiritdi. 2018-yil mart oyida „Manchester Yunayted“ futbolchi bilan shartnomani bekor qilganini eʼlon qildi, shundan soʻng Ibrahimovich MLSda oʻynab „ Los-Anjeles Gelaksi“ga koʻchib oʻtdi. 2020-yilning yanvarida Zlatan Milanga qaytdi.

Manbalar 

FC Barcelona futbolchilari
Yashayotgan insonlar
1981-yilda tugʻilganlar
3-oktyabrda tugʻilganlar
Shvetsiyalik futbolchilar
LA Galaxy futbolchilari
2013-yil oltin toʻp sovrini nomzodlari
2012-yil oltin toʻp sovrini nomzodlari
2009-yil oltin toʻp sovrini nomzodlari
2008-yil oltin toʻp sovrini nomzodlari
2007-yil oltin toʻp sovrini nomzodlari
2006-yil oltin toʻp sovrini nomzodlari
2005-yil oltin toʻp sovrini nomzodlari
2004-yil oltin toʻp sovrini nomzodlari
Sergey Sharov

Sergey Aleksandrovich Sharov (1945 yil 29-iyunda tug'ilgan, Sverdlovsk, RSFSR, SSSR) — sovet va rus rassomi va haykaltaroshi.

Rossiya Badiiy akademiyasining muxbir aʼzosi (2009).

Tarjimai holi 

1945-yil 29-iyunda Sverdlovskda tug'ilgan. Moskvada yashaydi va ishlaydi.

1969-yil - Moskva arxitektura institutini tamomlagan.

1969-yildan 1981-yilgacha  «Mosproekt- №1» 12-tsexida me'mor(arxitektor) bo'lib ishlagan.

1971-yildan 1978-yilgacha - Moskvadagi K. Marks va F. Engels muzeyi bosh rassom sifatida faoliyat yuritgan.

1978—1984-yillarda MHFning dekorativ-bezash sanʼati kombinati rassom-loyihachisi boʻlgan.

1988-yilda u Moskvadagi birinchi mustaqil MARS badiiy birlashmasining hammuassislaridan biri boʻlgan.

2009-yilda u  Arxitektura bo'limi tomonidan Rossiya Badiiy akademiyasi muxbir a'zosi etib saylangan.

Ijodiy faoliyati 
Asosiy loyihalar va ishlar

 mualliflik guruhlari tarkibida: Kuybishev,  Qozon va Frunze shaharlaridagi Lenin muzeylarining ekspozitsiyalarini loyihalash.  Moskvadagi Markaziy Lenin muzeyini rekonstruksiya qilish loyihasi;
 haykaltarosh A. I. Rukavishnikov bilan birgalikda - "Dinamo" stadionida L. I. Yashin haykali (1996);
 Moskvadagi F.M.Dostoyevskiy haykali haykaltaroshlik relefi (1997);
 Lujnikidagi A. Samaranch haykali (2001);
 Aleksandr II haykali (2005);
 Shuya shahrida diniy arboblar - qatag'on qurbonlariga bag'ishlangan yodgorlik (2006);
 Kolomnadagi Dmitriy Donskoy haykali (2007);
 Dushanbeda tojik shoiri A. Rudakiy haykali (2008);
 Moskvadagi Imperial Pravoslav Falastin jamiyati asoschisi V. N. Xitrovo haykali (2012);
 Povarskaya ko'chasida S.V. Mixalkov haykali (2014);
 "Spartak" stadioni yonidagi Gladiatorning 25 metrli haykali (2014).

Uhammuallif sifatida A. Borovik yodgorlik lavhasi, yozuvchi L. Leonovga yodgorlik lavhasi. , Armiya generali Govorov haykali ustida, Beskov va Gomel qabr toshlari ustida ish olib bordi.

U "Moskva Kaprichchos" kartinalari, haykaltaroshlik va installyatsiyalar seriyasining muallifi, jurnal grafikasi, kitob illyustratsiyasi, sanoat grafikasi va grafik dizayn bilan shug'ullangan.

1977-yildan 1987-yilgacha mavjud boʻlgan "Yigirmata Moskva rassomi" guruhining a'zosi.

Asarlar Rossiya va xorijdagi muzey kolleksiyalari va shaxsiy kolleksiyalarida taqdim etilgan.

Havolalar 

 
 

Kishilar
Yashayotgan insonlar
1945-yilda tugʻilganlar
29-iyunda tugʻilganlar